Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, преку Главниот инспектор Зоранчо Стојанов со службена легитимација број 28-0001 и инспекторот за социјална заштита Мијалче Стојанов со службена легитимација број 28-0005 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Гевгелија, со седиште на ул. Маршал Тито бб. застапуван од Директорот Васка Илиева и со Записник ИП1 број 16- 20 од 05.12.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Васка Илиева, Директор на ЈУ Меѓуопштински Центар за социјална работа Гевгелија (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.. Центарот, во постапката за обезбедување на услугата лична асистенција, да обезбедува доказ од барателот на услугата дека нема склучено договор за доживотна издршка, односно покренал постапка за раскинување на склучен договор за доживотна издршка, согласност член 77 од Законот за социјалната заштита.

**Рок за извршување на изречената инспекциска мерка изнесува 60 дена од денот на приемот на решението и постојано**

2. Стручниот работник заедно со барателот на услугата, при пополнување на образецот Прилог бр.1 - податоци за статусот и потребите на барателот за лична асистенција, да ја пополнува табелата со временскиот распоред на користење на услугата и обемот на услугата преку утврден број часови неделно за лична асистенција, со цел да се утврди потребниот број на часови определени на месечно ниво во решението за обезбедување на услугата и следењето на реализација на услугата согласно решението, согласно член 106 од Законот за социјалната заштита и член 11 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рок за извршување на изречената инспекциска мерка изнесува 30 дена од денот на приемот на решението и постојано**

3. Центарот во сите предмети на корисниците на услугите на лична асистенција, да изготви временски распоред на користење на услугата во текот на месецот, одреден од страна на корисникот во соработка со личниот асистент, координаторот и стручниот работник од Центарот, согласно член 76 и 106 од Законот, и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,, Службен весник на Република Северна Македонија,, број 264/219).

**Рок за извршување на изречената инспекциска мерка изнесува 60 дена од денот на приемот на решението и постојано**

4.Центарот, во постапката за обезбедување и продолжување на услугата лична асистенција, во решението, да го определува видот на индивидуалната помош и подршка што му се дава на корисникот, согласно листата на активности, односно да определува часови на основни и инструментални активности, часови за обезбедување на индивидуална помош и подршка во заедницата во која живее корисникот, согласност член 76 и 106 од Законот и член 12 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019.

**Рок за извршување на изречената инспекциска мерка изнесува 30 дена од денот на приемот на решението и постојано**

5.Центарот, во предметите на корисниците на услугата лична асистенција, да обезбеди изјавa од корисникот за избор на личен асистент, дадена врз основа на евиденцијата на достапни лични асистенти што ја води давателот на услугата, со обезбедена подршка од координаторот во соработка со стручниот работник во Центарот, согласно член 76 и 106 од Законот член 14 и член 25 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019.

**Рок за извршување на изречената инспекциска мерка изнесува 30 дена од денот на приемот на решението и постојано**

6. Центарот, со започнување  на давањето на услугата на лична асистенција во периодот на взаемно прилагодување помеѓу корисникот и личниот асистент, кој трае најмногу 30 дена, да врши задолжителен увид во домот на корисникот во тој период и да составува записник, согласно член 106 од Законот и член 16 став 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рок за извршување на изречената инспекциска мерка изнесува 30 дена од денот на приемот на решението и постојано**

7. Центарот, односно стручниот работник во обезбедување на услугата на лична асистенција, најмалку еднаш месечно, да одржува заеднички средби со корисникот, личниот асистент, координаторот и други релевантни лица, заради следење на реализација на индивидуалниот план и активности предвидени во Листата на активности за остварување на услугата лична асистенција, согласно член 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рок за извршување на изречената инспекциска мерка изнесува 30 дена од денот на приемот на решението и постојано**

8.Центарот, при преиспитувањето на фактите и условите во текот на користење на услугата лична асистенција, односно при непосредно извршен увид во домот на корисникот, увидот да го врши во временскиот распоред за користење на услугата одреден од страна на корисникот и на записник да констатира дали услугата се дава континуирано и квалитетно и согласно потребите на корисникот, согласно член 76, 274 став 2 од Законот за социјалната заштита и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка изнесува 30 дена од приемот на решението и постојано.**

9.Центарот, да врши исплата на давaтелот на услугата лична асистенција, врз основа на месечен извештај кој покрај вкупен број на часови доставена услуга, да содржи податоци за вид ( основни и инструментални активности) и траење на услугата дадена од личниот асистент на корисникот, односно да утврди дали услугата се дава согласно индивидуалниот план, листата на активности за остварување на услугата и временскиот распоред на користење на услугата во текот на месецот, согласно член 76 и 106 од Законот, и член 15, член 25 став 1 алинеја 11 и член 28 став 1 алинеја 1 од Правилникот за начинот и обемот на социјалните услуги , норматите и стандардите за давање на социјалните услуги лична асистенција (,, Службен весник на Република Северна Македонија ,, број 264/2019).

**Рокот за извршување на изречената инспекциска мерка изнесува 30 дена од приемот на решението и постојано.**

10. Центарот, да врши исплата на фактури на давателот на услугата лична асистенција ,, Здружение за европска социјална инклузија Еси Нелис Скопје, во која ќе бидат содржани податоци за секој личен асистент, колку часови имал активности поврзани со давањето на услугата, односно да утврдува дали часовите содржани во фактурата се во согласнот со месечниот извештај по корисник доставен од давателот на услугата до центарот, согласно член 76 и 106 од Законот член 19 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019.

**Рокот за извршување на изречената инспекциска мерка изнесува 30 дена од приемот на решението и постојано.**

11. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика,демографија и млади, врз основа на член 329 став 1 алинеја 1 од Законот за социјалната заштита, преку Главниот инспектор Зоранчо Стојанов со службена легитимација број 28-0001 и инспекторот за социјална заштита Мијалче Стојанов со службена легитимација број 28-0005 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Гевгелија, со седиште на ул. Маршал Тито бб, застапуван од Директорот Васка Илиева и состави Записник ИП1 број 16-20 од 05.12.2024 година, во кој се констатирани недостатоци и неправилности во постапката за обезбедувае на услугата лична асистенција.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-20 на 12.12.2024 година.

Инспектори за социјална заштита:

Зоранчо Стојанов

Мијалче Стојанов